Document ID: 31981D0400

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 15ης Μαΐου 1981
περί καθορισμού του καθεστώτος των Κρατών μελών όσον αφορά την κλασική πανώλη των χοίρων για την εξάλειψή της
(81/400/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητος από την κλασική πανώλη των χοίρων (1), και ιδίως το άρθρο 3 παράγραφος 2,
Εκτιμώντας:
ότι κανένα κρούσμα κλασικής πανώλης των χοίρων δεν έχει διαπιστωθεί πλέον του ενός έτους στη Δανία, στην Ιρλανδία, στο Ηνωμένο Βασίλειο και στο Λουξεμβούργο· ότι σ' αυτά τα Κράτη μέλη ο εμβολιασμός κατά της πανώλης των χοίρων έχει απαγορευθεί πλέον του ενός έτους και ότι δεν επιτρέπεται η παρουσία στις εκμεταλλεύσεις εμβολιασμένων ζώων κατά της κλασικήςπανώλης των χοίρων·
ότι το Βέλγιο, η Γαλλία, η Ελλάδα, η Ιταλία, οι Κάτω Χώρες και η Ομοσπονδιακή Δημοκρατία της Γερμανίας δεν ικανοποιούν καθ ' ολα ή μέρος των όρων που προβλέπονται·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Αναγνωρίζεται επισήμως ότι στη Δανία, στην Ιρλανδία, στο Ηνωμένο Βασίλειο και στο Λουξεμβούργο δεν έχει εμφανισθεί η κλασική πανώλη των χοίρων, κατά την έννοια του άρθρου 2 σημείο 2 της οδηγίας 80/1095/ ΕΟΚ· το Βέλγιο, η Γαλλία, η Ελλάδα, η Ιταλία, οι Κάτω Χώρες και η Ομοσπονδιακή Δημοκρατία της Γερμανίας υποβάλλουν πρόγραμμα εξαλείψεως της κλασικής πανώλης των χοίρων σύμφωνα με τα άρθρα 3 και 4 της προαναφερθείσας οδηγίας.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 15 Μαΐου 1981.

Labels: 6